10. การควบคุมและการตรวจสอบภายใน

บริษัทฯ ได้ให้ความสำคัญต่อระบบควบคุมภายในโดยมีหน่วยงานซึ่งมีหน้าที่และความรับผิดชอบ

ด้านการตรวจสอบภายใน ขึ้นตรงกับคณะกรรมการตรวจสอบ
โดยมีผู้อำนวยการฝ่ายตรวจสอบภายในเป็นเลขานุการของคณะกรรมการตรวจสอบ

คณะกรรมการตรวจสอบได้ประเมินระบบการควบคุมและการตรวจสอบภายในของบริษัทฯ
โดยฟังคำชี้แจงจากผู้สอบบัญชี และมีความเห็นว่าบริษัทฯ และบริษัทย่อยมีระบบควบคุมภายในที่มีความ
เพียงพอเหมาะสมพอสรุปได้ดังนี้

1. องค์กรและสภาพแวดล้อม

 บริษัทมีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ

มีเป้าหมายในการดำเนินธุรกิจที่สามารถติดตามตรวจสอบและประเมินผลการดำเนินงานได้อย่างชัดเจน
โดยคำนึงถึงความเป็นธรรมต่อลูกค้า ผู้ถือหุ้น คู่ค้า พนักงาน และสังคมเป็นสำคัญ

2. การบริหารความเสี่ยง

คณะกรรมการของบริษัทฯ
ได้เปิดโอกาสให้กรรมการอภิปรายในเรื่องที่เกี่ยวกับความเสี่ยงในการดำเนินธุรกิจในที่ประชุมเพื่อให้ฝ่ายบริหารได้รับทราบและตระหนักถึงสภาพความเสี่ยงทางธุรกิจที่มีต่อบริษัท
ซึ่งเป็นประโยชน์ต่อการบริหารความเสี่ยง

3. การควบคุมการปฏิบัติงานของฝ่ายบริหาร

มีมาตรการที่จะติดตามการดำเนินงานของบริษัทและบริษัทย่อยให้เป็นไปตามกฏหมายและยังได้กำหนดขอบเขตอำนาจหน้าที่และวงเงินอนุมัติของฝ่ายบริหารในแต่ละระดับอย่างชัดเจนและเป็น
ลายลักษณ์อักษร โดยมีการแบ่งแยกหน้าที่ความรับผิดชอบในการอนุมัติ มีการบันทึกบัญชีและข้อมูล
สารสนเทศ ตลอดจนการดูแลจัดเก็บทรัพย์สินแยกจากกัน
เพื่อให้เกิดการถ่วงดุลสามารถตรวจสอบระหว่างกันได้อย่างเหมาะสม นอกจากนี้ บริษัทฯ
ยังมีการติดตามการดำเนินงานของบริษัทย่อยหรือบริษัทร่วมอย่างสม่ำเสมอ
โดยมีกรรมการหรือผู้บริหารเข้าไปเป็นกรรมการในบริษัทย่อยและบริษัทร่วมเพื่อดูแลอย่างใกล้ชิด

-48-

4. ระบบสารสนเทศและการสื่อสารข้อมูล

บริษัทฯ มีการติดต่อสื่อสารที่มีการเชื่อมโยงข้อมูลสารสนเทศและสามารถติดต่อสื่อสารกันได้ทุกระดับ
ซึ่งจะช่วยให้ผู้ปฏิบัติงานสามารถรับทราบข่าวสารจากฝ่ายบริหารได้อย่างรวดเร็วและชัดเจนมีการจัดเตรียมข้อมูลที่สำคัญต่างๆ
ต่อที่ประชุมคณะกรรมการบริษัทฯ และผู้ถือหุ้นอย่างเพียงพอในระยะเวลา ที่เหมาะสม
มีการจัดเก็บเอกสารรายงานการประชุม เอกสารประกอบการบันทึกบัญชีไว้อย่างละเอียดครบถ้วน
สามารถตรวจสอบได้ในกรณีที่ต้องการ

5. ระบบการติดตาม

บริษัทฯ ได้ดำเนินการติดตามผลการดำเนินงานเปรียบเทียบกับเป้าหมายที่กำหนดไว้อย่าง

สม่ำเสมอ
มีฝ่ายตรวจสอบภายในที่สามารถปฏิบัติงานได้อย่างมีอิสระและเสนอรายงานผลการตรวจสอบและแนวทางการแก้ไขได้อย่างตรงไปตรงมาต่อคณะกรรมการตรวจสอบ
ในกรณีที่พบข้อบกพร่องที่เป็นสาระสำคัญจะมีการแก้ไขทันทีให้แล้วเสร็จภายในระยะเวลาอันสมควร

-49-

รายงานคณะกรรมการตรวจสอบ

บริษัท ล็อกซเล่ย์ จำกัด (มหาชน)

ในปี 2545 คณะกรรมการตรวจสอบ ได้ปฏิบัติหน้าที่ตามที่คณะกรรมการบริษัทฯ มอบหมายตาม
กฏบัตร
และสอดคล้องกับแนวทางปฏิบัติที่ดีของคณะกรรมการตรวจสอบที่ตลาดหลักทรัพย์แห่งประเทศไทยกำหนดไว้
และเหมาะสมกับธุรกิจ

สำหรับในปี 2545 ที่ผ่านมา คณะกรรมการตรวจสอบของบริษัทฯ ได้มีการประชุม จำนวน 4 ครั้ง
มีการพิจารณางบการเงินในแต่ละไตรมาสที่ผ่านการสอบทานจากผู้สอบบัญชี
และงบการเงินประจำปีที่ผ่านการตรวจสอบจากผู้สอบบัญชีแล้วเช่นกัน
โดยผู้บริหารที่รับผิดชอบได้ตอบข้อซักถามของกรรมการตรวจสอบจนเป็นที่พอใจแล้ว
เห็นว่างบการเงินที่พิจารณาในแต่ละครั้ง
ถูกต้องตามที่ควรในสาระสำคัญตามความเห็นของผู้สอบบัญชีรับอนุญาตที่แนบในงบการเงินแต่ละไตรมาส
จึงได้แสดงความเห็นชอบก่อนนำเสนอคณะกรรมการบริษัทฯ เพื่อพิจารณาอนุมัติ นอกจากนี้
คณะกรรมการตรวจสอบยังได้พิจารณาเห็นชอบผู้สอบบัญชีของบริษัทและค่าตอบแทนของผู้สอบบัญชี
ตามที่บริษัทฯ เสนอ และนำเสนอคณะกรรมการบริษัทเพื่อขอความเห็นชอบต่อไป
สอบทานความเหมาะสมของระบบการควบคุมภายใน
และสอบทานการเปิดเผยสารสนเทศต่อบุคคลภายนอก การปฏิบัติตามกฏหมายของบริษัท ซึ่งบริษัทฯ
ได้ปฏิบัติตามแนวทางที่ตลาดหลักทรัพย์แห่งประเทศไทยและกฏหมายกำหนดทุกประการ
และคณะกรรมการตรวจสอบยังได้ให้คำแนะนำแก่บริษัทฯ
ในการแต่งตั้งอนุกรรมการเพื่อปฏิบัติงานเฉพาะกิจ ตามแนวทางของการกำกับดูแลกิจการที่ดีในปีถัดๆ
ไปด้วย

คณะกรรมการตรวจสอบจึงเห็นว่า บริษัทฯ มีระบบการกำกับดูแลที่ดี และมีการควบคุม
ภายในที่มีประสิทธิภาพ

(ดร. วิเชียร วัฒนคุณ)

ประธานกรรมการตรวจสอบ

49/1